
Narva Linnavolikogu määruse eelnõu

“Narva Linnavalitsuse Haldusameti põhimäärus” juurde

Määrusega kehtestatakse Narva Linnavalitsuse Haldusameti (edaspidi amet) põhimäärus, milles sätestatakse ameti alluvus, tegevusvaldkond ja täpsemad ülesanded.

Narva Linnavalitsuse Linnavara- ja Majandusameti struktuurist arvati välja raamatupidamisosakond koos selle ameti spetsialistide ja abiteenistujatega, mis teenindavad ameti kõiki osakondi ja teenistusi – jurist, tõlk, sekretär, autojuhid, koristajad, ning Narva Linnavalitsuse Arhitektuuri- ja Linnaplaneerimise amet analoogsete spetsialistide ja abiteenistujatega (raamatupidajad, jurist, sekretär, autojuht, koristajad), ja moodustati raamatupidamisosakonna ja ülalnimetatud ametikohtade baasil uus ametiasutus – Narva Linnavalitsuse Haldusamet. Lähtudes selle ameti spetsialistide ülesannetest määrati ameti tegevusvaldkonnaks Narva Linnavalitsuse Varaameti, Narva Linnavalitsuse Arhitektuuriameti, Narva Linnavalitsuse Korrakaitseameti, Narva Linnavalitsuse Ehitusameti, Narva Linnavalitsuse Majandusameti tegevuse tagamine.

Määrus koosneb 5 peatükist: üldsätted; tegevusvaldkond ja ülesanded; ameti õigused; juhtimine ja struktuur; rakendussätted.

1. peatüki paragrahvid sisaldavad: ameti staatust, nime, asukohta, sümboolikat, pangaarve olemasolu ja eelarve vahendeid, aga samuti ameti moodustamise, lõpetamise ja aruandluse üldpõhimõtteid. 

2. peatüki paragrahvid kirjeldavad ameti tegevusvaldkonda ja nimetatud ülesandeid: ametite töö organisatsiooniline, finantsiline, majanduslik ja tehniline tagamine; ametite asjaajamise tagamine vastavalt ametide asjaajamise korrale; ametite nimel sõlmitud lepingute originaalide registreerimine ja säilitamine; ametite teenistujate ja töötajate töö organisatsiooniline, finantsiline, tehniline ja majanduslik tagamine; ametite õigusalane teenindamine; ametite raamatupidamisalane teenindamine; ametite infotehnoloogiaalase teenindamine; ametite personalitöö ja avaliku teenistuse tagamine; ametite infrastruktuuri tegutsemise tagamine; ametite finantsvarade ja -kohustuste juhtimine; ameti ülesannete täitmiseks vajalike registrite ja andmekogude pidamine; ameti pädevusse kuuluvates küsimustes Narva kohaliku omavalitsuse õigusaktide väljatöötamine; ametile pandud teiste ülesannete täitmine.

Tuleb märkida, et ameti sekretärid, juristid, tõlk, raamatupidajad, autojuhid ja koristajad teenindavad „uusi“ ameteid, kellel analoogsed spetsialistid puuduvad. 

3. peatüki paragrahvid kirjeldavad ameti õigusedi, mis on samalaadsed Narva linna teiste ametiasutuste õigustega.

4. peatükk koosneb 2 paragrahvist, mis sätestavad ameti juhtimise ja struktuuri.  Paragrahvi 8 lõige 1 kohaselt ametit juhib direktor, kes allub linnavalitsuse liikmete tööjaotuses toodud vastava valdkonna linnavalitsuse liikmele. Ameti direktor juhib ametit ja täidab ameti juristi ülesandeid.

5. peatüki kohaselt jõustub määrus  1.jaanuaril 2007 aastal. 

